শার্শায় ‘বন্দুকযুদ্ধে’ যুবক নিহত
যশোরের শার্শা উপজেলায় দুদলের ‘বন্দুকযুদ্ধে’ অজ্ঞাত পরিচয়ে (৩৩) এক যুবক নিহত হয়েছেন। 







পুলিশের দাবি, নিহত যুবক মাদক ব্যবসায়ী। নিজেদের মধ্যে গোলাগুলিতে তিনি মারা গেছেন। 




বুধবার ভোরে উপজেলার কুচেমোড়া এলাকায় এ বন্দুকযুদ্ধের ঘটনা ঘটে।
শার্শা থানার ওসি মশিউর রহমান জানান, যশোরের শার্শা উপজেলার কুচেমোড়া এলাকায় দুদল মাদক ব্যবসায়ীর মধ্যে গোলাগুলি চলেছে এমন খবর পেয়ে পুলিশ ঘটনাস্থলে যায়। 
এ সময় তাদের উপস্থিতি টের পেয়ে মাদক ব্যবসায়ীরা পালিয়ে যায়। পুলিশ ঘটনাস্থলে এক যুবককে গুলিবিদ্ধ অবস্থায় পড়ে থাকতে দেখে।  
পরে তাকে উদ্ধার করে যশোর জেনারেল হাসপাতালে নিলে সেখানে কর্তব্যরত চিকিৎসক মৃত ঘোষণা করেন।  
ঘটনাস্থল থেকে একটি শুটারগান, এক রাউন্ড গুলি ও দেড় কেজি গাঁজা জব্দ করেছে পুলিশ।

যশোরের শার্শা উপজেলায় দুদলের ‘বন্দুকযুদ্ধে’ অজ্ঞাত পরিচয়ে (৩৩) এক যুবক নিহত হয়েছেন।